Document ID: 32009R0203

UREDBA KOMISIJE (ES) št. 203/2009
z dne 16. marca 2009
o spremembi Uredbe (ES) št. 1137/2007 glede uporabe krmnega dodatka Bacillus subtilis (O35) v krmi, ki vsebuje dekokvinat in narazin/nikarbazin
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopek za izdajo takega dovoljenja.
(2)
Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
(3)
Z Uredbo Komisije (ES) št. 1137/2007 (2) je bila za deset let odobrena uporaba Bacillus subtilis DSM 17299 (O35) iz skupine mikroorganizmov za piščance za pitanje.
(4)
V skladu s členom 7 Uredbe (ES) št. 1831/2003 je bil predložen zahtevek za spremembo dovoljenja za uporabo navedenega pripravka v krmi, ki vsebuje kokcidiostatik dekokvinat in narazin/nikarbazin, za piščance za pitanje. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
(5)
Agencija je v mnenju z dne 22. oktobra 2008 sklenila, da je bila ugotovljena združljivost (3) dodatka Bacillus subtilis DSM 17299 (O35) z dekokvinatom in narazinom/nikarbazinom.
(6)
Pogoji iz člena 5 Uredbe (ES) št. 1831/2003 so izpolnjeni.
(7)
Uredbo (ES) št. 1137/2007 je zato treba ustrezno spremeniti.
(8)
Ukrepi, določeni v tej uredbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 1137/2007 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. marca 2009

Labels: 0
16
17
6